Държавен вестник, бр. 39, 2013 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  39
ПРАВИЛА
ЗА ВОДЕНЕ НА ДНЕВНИКА ЗА ОПЕРАЦИИ 
С ТВЪРДИ ОТПАДЪЦИ НА КОРАБИТЕ, 
ПЛАВАЩИ ПОД ЗНАМЕТО НА РЕПУБЛИКА 
БЪЛГАРИЯ
1. Дневник за операции с твърди отпадъци 
се води на всички кораби с бруто вместимост 
400 и повече тона и на всеки друг кораб, освиде­
телстван да превозва 15 и повече лица на борда. 
2. Дневникът за операции с твърди отпадъци 
се отпечатва във формат А4 по определената 
форма. Дневникът се отпечатва по установената 
форма и размери от съответната корабоплавател­
на компания. В началото на дневника трябва да 
бъдат поместени тези правила, увод, Списък за 
запознаване с правилата за попълване на днев­
ника от упълномощените за това лица и петдесет 
страници за извършване на записи. Дневникът 
трябва да бъде прошнурован и прономерован.
3. Дневникът се регистрира в специална ре­
гистрова книга, поддържана от компанията. Той 
получава контролен номер, съответстващ на ИМО 
номера на кораба (или номера на регистрация 
на кораба в регистъра на българските кораби), 
и поредна номерация на дневника след ИМО 
номера за всеки кораб.
4. Третирането на твърдите отпадъци на борда 
на кораба се извършва в съответствие с корабния 
план за управление на твърди отпадъци.
5. Попълването на дневника става по хро­
нологичния ред на извършване на съответните 
операции. Записите за времената на операциите 
се правят по корабния часовник. 
6. В дневника се записват всички операции 
с твърди отпадъци, които са изброени в т. 4 на 
увода.
7. Записите в дневника трябва да бъдат на 
английски език за корабите в международно 
плаване и на български език за корабите в 
местно плаване.
8. В дневника се пише точно и сбито само 
със син химикал. Записите следва да се излагат 
в пределно ясна форма, без възможност да се 
допускат грешни тълкувания или съмнения. Из­
тривания в текста категорично се забраняват. По­
правки се правят след зачертаване с една черта 
на сгрешения текст, запис на новия и подпис на 
лицето, извършило поправката.
9. Лице, което впише или нареди да се впи­
шат в дневника неверни данни за извършени 
операции, носи отговорност съгласно чл. 313 от 
Наказателния кодекс на Република България. 
10. Незабавно се прави запис в дневника при 
инцидентно или друго извънредно изхвърляне 
или загуба на твърди отпадъци в морето. Запис­
ват се мястото, обстоятелствата и причините за 
изхвърляне или загуба, подробности за твърдите 
отпадъци – категория и количество, и разумните 
предпазни мерки, предприети за предотвратяване 
или свеждане до минимум на такова изхвърляне 
или случайна загуба.
11. Документът за предадени на брегови 
приемни съоръжения или друг кораб твърди 
отпадъци се съхранява в продължение на две 
години заедно с дневника за операции с твърди 
отпадъци.
12. След запълването дневникът се съхранява 
на кораба 2 години, след което се предава в ар­
хивния фонд на корабоплавателната компания.
13. Дневникът за операции с твърди отпадъци 
подлежи на проверка от надлежно упълномощени 
инспектори на съответната администрация на 
държавата.
14. Инспекторите могат да поискат от капи­
тана на кораба да направят копие на дневника, 
което да бъде заверено от капитана. Капитанът 
не може да откаже изпълнението на това искане.
15. Завереното от капитана копие на дневника 
за операции с твърди отпадъци може да бъде 
използвано в съдебен процес като доказателство 
на фактите.
Удостоверявам, че съм научил правилата за 
водене на дневника и че ще ги спазвам най-
точно
Дата
Длъжност
Име и 
фамилия
Подпис
Удостоверявам, че съм научил правилата за 
ескплоатация на корабния инсинератор и че ще 
ги спазвам най-точно.
Дата
Длъжност
Име и 
фамилия
Подпис
“